Месечен хороскоп за зодия Овен - Септември 2013 - AstroData.bg\nСилното ви присъствие през септември ще се забелязва от всички и най вече желанието ви да налагате позициите и волята си. Ще бъде чудесно ако покажете повече инициатива в реализацията на стремежите и целите си. В служебен план ви предстоят задачи, от чието изпълнение до голяма степен ще зависи професионалната ви кариера.Старайте се да отсявате същественото от маловажното и да не хабите енергията си за дребни неща. Покажете умение за работа в колектив и не пренебрегвайте мнението на колегите си, считайки своето за по-важно. Възможни са размествания и преминаване на друга позиция, а за някои и смяна на работното място. В житейски план е важно да осъзнаете грешките си и да се поправите, за да бъдат идващите месеци по-добри. Не се страхувайте да си признаете, когато грешите. Това ще ви даде сили и енергия, ще ви направи смирени и добри. С постоянния партньор както и с близките си ще изживеете повече споделени мигове. Ако сте необвързани, месеца не е подходящ за създаване на нова връзка. В отношенията и в работата си бъдете умерени и тактични, за да се възползвате пълноценно от даденостите и възможностите си. Това ще ви помогне и да не вредите на здравето си. С други думи не се стремете да изпреварвате времето, а преценявайте правилно действията си. През дните от 19 до 21 септември, когато Луната минава през вашия знак, се грижете по-добре за себе си и не рискувайте в нищо.


Аероотит - защо възниква възпаление — Lechenie.bg\nПървичното изменение на атмосферното налягане води до издуване и разтягане на тъпанчето\nСимптоми, характерни за аероотит\nАероотит – това е доста често срещано патологично състояние, при което в средното ухо се развива възпалителна реакция, обусловена от резките колебания на атмосферното налягане.\nНай-често това възпаление е с професионална природа. С други думи то възниква при хора с определени професии, например, водолази и летци. Но понякога с него могат да се сблъскат и други категории граждани.\nПри най-неблагоприятно стечение на обстоятелствата това заболяване може да стане причина за изразено отслабване на слуха и дори може да се стигне до пълна глухота.\nОсновна причина за възникване на аероотит е бързо понижение или повишение на атмосферното налягане. Поради бързата скорост на тази изменения на структурите, които участват в изравняване на външното и вътрешното налягане, които не успяват да се задействат.\nПовечето хора поне веднъж в живота са страдали от запушено ухо, обусловено от измененията на налягането на околния въздух.\nОбикновено това се случва, ако разликата между външното и вътрешното налягане е минимална. Възпалението в средното ухо се развива, ако тази разлика стане значително по-голяма.\nМеханизмът на развитие на това заболяване е представен от увреждане на структурите, които влизат в състава на средното ухо, поради голямата разлика между вътрешно и външно налягане.\nПроявлението на уврежданията може да бъде най-различно – от минимални изменения до счупване на слухови костици. Голяма роля тук играе факторът, колко бързо се е изменяло налягането.\nПолучените травми задължително водят до развитие на възпаление. На първо време то е с катарален характер. Но много често впоследствие се присъединява вторична бактериална флора, поради което възпалителният процес придобива гноен характер.\nСледва да се отбележи, че при повечето здрави хора структурите, отговарящи за изравняване на налягането, достатъчно добре се справят със своята задача.\nЧесто проблемът възниква при тези хора, при които слуховата тръба функционира непълноценно. За това способстват възпалителни процеси в горните дихателни пътища.\nСимптомите при това заболяване нарастват достатъчно бързо. Основно оплакване на болния е болката, локализираща се в ухото. Интензивността на болковия синдром може да се различава при всеки конкретен пациент.\nНякои хора сигнализират за неговата умерена изразеност, а други говорят за нетърпим характер. Понякога болката се разпространява в задните отдели на главата.\nПри много рязко изменение на атмосферното налягане може да се наруши целостта на тъпанчето. В този случай присъства специфичен симптом като звук от пукане, вследствие на който бързо нараства болката и слухът бързо отслабва.\nБолковият синдром при разкъсване има доста остър характер. Много опасна е ситуацията, при която се нарушава целостта на слуховите костици. В този случай настъпва внезапна загуба на слуха.\nИ възстановяването на слуха без хирургична намеса трудно може да се постигне. Освен това често пациентите се оплакват от пристъпи на световъртеж и нарушения на координацията на движенията.\nВ случай на присъединяване на вторична бактериална флора, нарастват симптомите на повишена температура, обща слабост и неразположение, а също и изтичане на ексудат от ухото, който има първоначално серозен, а след това и гноен характер.\nПърво диагнозата се поставя въз основа на оплакванията на човека.\nПри лека степен терапията се провежда със съдосвиващи капки в носа и въвеждане в слуховия проход на сонда с антисептични и противовъзпалителни разтвори.


Варварство: багери разрушиха история на 8000 години в Пловдив - Култура\nВарварство: багери разрушиха история на 8000 години в Пловдив\nЕдин от най-ценните исторически извори на града под тепетата стана жертва на строителни намерения\nНевена Илиева Последна промяна на 22 юни 2017 в 15:20 16221 7\nСнимка Rosica Mitkova / Facebook\n2017 г. дава заявки да бъде трагична за културното ни наследство. След падането на "Двойната къща" в София, сега Пловдив се сбогува с част от историята си, датираща от осем хиляди години, изкопана от багери, които работят по строеж на сграда.\nВ кв. "Филипово" се намира т. нар. Плоска могила, част от неолитно селище, основен източник на информация за живота на прадедите ни. Неолитното селище се намира в частен имот, чиито собственици обаче възнамеряват за построят сграда на мястото му. И първите стъпки за това са вече предприети - в понеделник безвъзвратно разрушават част него, подготвяйки терена за строежа.\nЗа случая сигнализира археолог Росица Миткова, завеждащ отдел "Праистория" на Археологическия музей в Пловдив. В свой пост във фейсбук тя изказа силното си възмущение от случващото се в града под тепетата.\nПред ОFFNews тя заяви, че това е било единственото неразрушено селище, датиращо между 6-то и 5-то хилядолетие преди Христа, изключително ценно за добиване на информация за живота преди възникването на града. Дори се предполага, че именно там е започнала историята на града, известен с богатото си културно наследство.\n"Въпреки устните ми и писмени предупреждения към собствениците, те не пожелаха да ме послушат. Безвъзвратно са унищожени най-старите части на древния град", заяви тя.\nМиткова е подала сигнал до Археологическия музей и Инспектората по опазване на културно наследство към Министерство на културата. Това се случва миналата седмица, когато изкопните дейности са били вече започнати.\n"В разрешителното, издадено от Община Пловдив нямаше наблюдение на археолог. Затова потърсихме собствениците. Поканих ги в общината на район "Северен", където заедно със собственика потърсихме инспектората", заяви Миткова.\nСтига се до решение за проверка. То е трябвало да се състои миналия понеделник, но по настояване на собствениците е отложено - заминавали на почивка. Докато отдъхват, собствениците е трябвало да разпоредят спиране на строежа, но това така и не се случва.\n"В указанията на Инспектората бе упоменато, че трябва да се спрат всякакви изкопни дейности до проверката. Но това не се случи и така се загуби целия културен пласт. В такъв случай собствениците трябва да носят наказателна отговорност за разрушаване на паметник на културата от национално значение", заяви Миткова.\nМястото е изключително богат извор на исторически данни: "На 100 м от селището в западна посока през 2015 г. правихме разкопки. Намерихме следи от ранна каменна епоха, ранна бронзова, желязна... Бяха разкрити спални помещения от античната епоха", продължава археологът.\nОFFNews потърси за коментар Инспектората за опазване на културното наследство. Инспектор Стоилка Игнатова, отговаряща за Южен централен район (области Кърджали, Пазарджик, Пловдив, Смолян и Хасково), потвърди думите на Миткова и заяви, че проверката ще бъде извършена идния понеделник, а за сега всякакви строителни дейности са замразени.\nКметът на район "Северен" инж. Ральо Ралев заяви пред OFFNews, че от страна на неговата община нарушения няма. По думите му, разрешението е издадено от главния архитект на Пловдив. Според него, изкопната дейност на багерите е стигнала на - 4-5 метра, но на 20 см под земята все още се виждат "керемиди" от селището.\nСлед проверката ще бъде установено какво е нарушението на институциите и собствениците.\nНо каквото и да е решението след проверката, Пловдив се сбогува безвъзвратно с част от най-ранната си история. За жалост, мястото не е напълно изследвано и така в бунищата за строителни отпадъци са заминали множество редове за историческите учебници и ценни артефакти за учените и музеите.\nархеология история община Пловдив Пловдив разкопки строеж\nНинджи, музиканти, работилници и танци на Беглика фест\n22.06 2017 в 20:12\nА задачата по разчитането е по-лесна за египтолозите, защото знаците са първообраза на йероглифното писмо, по-суров вид на онези патенца и човечета, които по-късно толкова красиво са изографисани.\nЧевече, уважавам мнението ти и най-вече стремежът ти към чистото познание. Наистина, казвам го с чисто сърце и без грам куртоазия.\nОбаче, повярвай ми, в главата ти е пълна каша. Невъобразима.\nНе желая да споря по никакъв начин, просто те призовавам да откриеш светлината за себе си. Зрънцето от този стремеж трябвя да се насърчава и поощрява, но като лозите лятно време, трябва много са ке "колтучи". "Пичовете" ти са станали по-големи ластуни от плодните майки.\n22.06 2017 в 17:44\nАко оставят за кмет този гнусен гейбераст още няколко години майничките и без тепета ше останат. Бас хващам!


Стойчо Младенов: Учудва ме пасивността на феновете - БГ Футбол - А група - Gong.bg\nСтойчо Младенов: Учудва ме пасивността на феновете\n5 юни 2015, 12:12\nБившият старши треньор на ЦСКА Стойчо Младенов е изненадан от пасивността на феновете на тима на фона на случващото се в Борисовата градина. Тази сутрин Младенов бе на стадион „Българска армия“, където трябваше да се състои Общо събрание, но то пропадна заради отсъствието на мажоритарните собственици Ивайло Манджуков и Милко Георгиев.\n„Това бездействие трябва да приключи веднъж завинаги, защото по този начин страдат милиони фенове, които милеят за емблемата. В декларацията, която направихме днес се казва ясно и точно какво е мнението на всички, които присъствахме, така че е излишно да коментираме. При всички положения тази пасивност трябва да приключи“, коментира Стойчо Младенов.\n„Мен лично ме изненадва и учудва пасивността на феновете, защото тук става дума за бъдещето на нашия клуб, на любимия клуб. Да стоим отстрани и да гледаме е много лесно. Да критикуваш отстрани и да коментираш от своята некомпетентност е аматьорско. Поведението трябва да бъде едно и също, вси1ки трябва да бъдем загрижени, защото в момента се решава съдбата на клуба, В един момент можем да загубим своята идентичност, титли, купи и всичко останало. За какво сме се борили и сме си давали здравето до този момент“, продължи той.\nМладенов допълни, че възнамерява да дари всички свои акции на феновете, както направи и с неустойката, която трябваше да получи от ръководството за прекратения договор.\n„Нямам обяснение за новите собственици. Всеки може да даде свое обяснение, но аз милея и страдам за клуба. В момента нищо не можем да направим. Видяхте, че събранието се провали заради отсъствието на мажоритарните собственици. Всичко може да се промени, може да се промени за часове. Всичко е въпрос на желание от страна на собствениците. Каквото трябва от моя страна го правя с максимална прозрачност. И не само аз, а и всички днес, които присъствахме. Предприета е една перфектна и огромна организация, за да може да се потуши всяко едно действие или противодействие от страна на фенове, ветерани, легенди. Къде са, не ги виждам, кротуват спокойно“, каза още специалистът.\n„Няма нищо по-хубаво от това да се върне Божков и аз се кръстя и се моля, господ да го направи така, че наистина хора като Васил Божков и Гриша Ганчев да се върнат и да управляват ЦСКА. От това по-хубаво няма. Всяка неделя ходя и паля свещ за ЦСКА“, завърши Младенов.\nДанчев: Отношението в ЦСКА е безотговорно\n5 юни 2015, 11:24\n5 юни 2015, 11:11


Започнаха занимания по проект „Цар Билкар“\nСъздадена на Четвъртък, 30 Юли 2020 18:18 Публикувана на Четвъртък, 30 Юли 2020 18:18\nНа 29 юли се проведе второто лятно занимание на деца - подготовка за проект "Цар Билкар". Модератор бе Красимир Цуцов от Природен парк „Сините камъни“. В квартална градинка малките природолюбители прекараха няколко часа в оспорвана игра на карти. Но не какви да е карти, а измислени и сътворени от бате Краси. Картите изобразяваха само срещани в нашата страна животни и растения - повечето от тях защитени видове или дори включени в "Червената книга". А каква беше уловката - на картите имаше само картинки, но никакви наименования. В края на играта малките изследователи знаеха повече както за популярните лисици и вълци, така и за такива създания като гълъб-хралупар, жълто-коремна бумка, ушата сова, шилоопашата патица и много други. Каква ли забавна и образователна игра ги очаква следващия път?\nСедмица по-рано се проведе първото лятно занимание на деца - подготовка за проект "Цар Билкар". В Градската градина на Сливен малките природолюбители измерваха със специален уред влажността, температурата и киселинността на почвата и разбраха кои растения са били поливани най-скоро. Освен това малчуганите научиха как да разберат възрастта на всяко дърво само с помощта на ролетка. Ето и един пример - ако обиколката на дървото е 100см., то делим това число на две, а полученото на 2,5 и получаваме 25 години. Най-забавна и интересна за децата беше играта с карти на добре познати животни, като победителят трябваше да познае всички карти на противниците.


Сирийските кюрди освободиха половината от Ракка - www.varnanews.net\nСирийските кюрди освободиха половината от Ракка\n27/07/2017 varna 0 Comments\nПодкрепяните от САЩ сирийски бойци превзеха почти половината от град Ракка – последният бастион на ДАЕШ („Ислямска държава“) в Сирия, но настъплението към останалата част от населението място е забавено заради многото поставени от джихадистите бомби, както и заради предприета контраофанзива.\nТова съобщиха говорител и активистка организация.\nОперацията на Сирийските демократични сили започна на 6 юни. Те са подкрепени от самолети на американската коалиция, както и от американски военни инструктури. Оттогава сирийските сили са напреднали в източно и западно направление, достигайки до старата част на Ракка.\nПоражение на ДАЕШ в Ракка би било голяма загуба за екстремистката организация, която по-рано този месец изгуби Мосул.\nГоворител на кюрдските сили заяви пред медията, че настъплението е забавено заради многото разположени бомби от джихадистите. Докато все повече екстремисти се предават, те увеличават самоубийствените атаки, добави представителят.\nСпоред кюрдите терористите използват жителите на града като човешки щит.\nСирийските демократични сили контролират 45% от Ракка, напълно освободени са 8 квартала.\nСирийският център за наблюдение на човешките права също обяви, че бойците са поели контрол върху половината от Ракка.\nДесетки хиляди хора остават заклещени в града.\nМеждувременно от центъра разкриха, че 29 души, включително 8 деца, са убити при въздушен удар в сряда.\n← И Пламен Градинаров става почетен гражданин на Варна\nНЕВИЖДАН КОНСЕНСУС!!! Депутатите единодушно подкрепиха договора за добросъседство с Македония →\nСАЩ с нови правила за визи: Искат всички псевдоними в социалните мрежи за 5 години\nЕрдоган: Давам оставка, ако докажат, че търгуваме с терористи\nСтрелците от Калифорния вдъхновени от ИД


Франция: LED осветлението вреди – ZDRAVEN.BG\n16/05/2019 екип на Здраве и Красота Глава и мозък, Зрение, Любопитно 0\nОтносо се доказа, че LED осветлението вреди на здравето.\nСинята светлина в LED осветлението може да увреди ретината на окото и да наруши естествените ритми на съня, обяви френска държавна агенция.\nНови проучвания потвърждават опасенията, че излагането на интензивна и мощна LED светлина е фототоксично и може да доведе до необратима загуба на клетките на ретината и намаляване на остротата на зрението. Това заяви френската Агенция за безопасност на храните, околната среда, работното място и здравето ANSES.\nANSES публикува СТАНОВИЩЕ и ДОКЛАД на ANSES относно въздействието върху човешкото здраве и околната среда (фауна и флора) на системи, използващи електролунисцентни диоди (LED).\nВ своя доклад от 450 страници Агенцията препоръчва да се преразгледа максималната граница за остра експозиция, дори ако такива нива рядко се достигат в домашна или работна среда.\nМакар и по-малко опасна, дори хроничната експозиция може да ускори стареенето на тъканта на ретината, допринасяйки за намаляване на остротата на зрението и някои дегенеративни заболявания като възрастовата макулна дегенерация, заключава агенцията.\nНо тези устройства със задно осветяване – особено когато се използват през нощта или в тъмна обстановка – могат да нарушат биологичните ритми и по този начин моделите на съня, предупреди Агенцията.\nВ допълнение, един стробоскопичен ефект в някои LED светлини – провокиран от малки колебания в електрическия ток – може да предизвика главоболие, зрителна умора и по-висок риск от злополуки, се казва в доклада.\nАгенцията също заяви, че производителите трябва да ограничат светлинния интензитет на фаровете на превозните средства, някои от които са твърде ярки.\nИ накрая, агенцията хвърля съмнение върху ефикасността на някои филтри и слънчеви очила против синя светлина.\nСнимка на LED осветление: Даниел Рехе


Държавното саниране само с 80% субсидия - Имоти - www.pariteni.bg\nПо-активни в кандидатстването за безплатното саниране са в Южна България\n22 юни 2016 09:54\n„Със сигурност процентът на субсидията няма да бъде намаляван рязко. Става дума първоначално за 20 или 25 на сто. Това ще бъде делът от цената на обновяването, който собствениците на жилища ще трябва да плащат”, каза Гергана Благиева, директор „Жилищна политика” в МРРБ.\nПо думите й намаляването на субсидията може да се очаква най-рано от 2018 г. „Имаме все още финансов ресурс, с който се изпълняват сградите, подписали договори с Българската банка за развитие (ББР). Банката и министерството правим анализи на излезлите обществени поръчки и договорите”, обясни тя и добави, че засега не се коментира промяна понижаване на субсидията под 100% по европрограмата „Региони в растеж”.\nСпоред нея минус на процеса по саниране на многофамилните жилищни сгради е липсата на цялостен финансов механизъм, както е в Германия. „Той обикновено включва банковият продукт, държавните гаранции или фонд с тази цел и не на последно място подпомагане на социално слабите, нямащи възможност да финансират своя дял от проекта за саниране. Трябва да се разработи системата.\nПо проекта за енергийно обновяване на българските домове по старата ОПРР се отпускаха пари на бедните собственици на жилища”, припомни Благиева и добави, че проблем остава несъгласието на отделни собственици, защото за да може да се изпълни санирането се изисква достъп до всички апартаменти.\nбългария саниране субсидия


Колизеумът - Римската арена на смъртта - Българска национална телевизия\nПролетното издание на "Master of Art" започва на 22 април - 21.04.2021\nПетър Вучков и неговата съпруга в "Смяна на местата" 22.04.2021\nКак Ковид кризата повлия на посещенията на Асеновата крепост\nНародната певица Бинка Добрева 26.04.2021\nПовишен интерес към докторантурите в Русенския университет 21.04.2021\nВарненската математическа гимназия “Д-р Петър Берон” празнува 50-годишен юбилей\nКолизеумът - Римската арена...\nКолизеумът - Римската арена на смъртта\nАрена от кръв и пясък... Тук гладиаторите се бият за своя живот до смърт, в прослава на Рим, докато империята загива...Документален филм\nДържава: Франция, Великобритания, САЩ, Германия\nВреметраене: 50 минути\nСценарист и режисьор: Тилман Рем\nС участието на Майкъл Пенингтън, Робърт Шанън, Лотфи Дзири, Рос Кемп, Дерек Лий,\nРазпространяван от БиБиСи, в копродукция с френската "Франс-2 Синема", американския канал "Дискавъри" и германската RTL-2, филмът проследява историята на Колизеума - от изграждането му до първите битки - през съдбата на един роб, избран да излезе като гладиатор на "Арената на смъртта".\nКолизеумът е най-големият класически амфитеатър, връх в Римската архитектура и инженерния гений или... нещо повече - мощно средство за контролиране на масите чрез зрелище за демонстриране на римската власт и господство в света.\nИсторията на изграждането на Колизеума е също толкова кървава и жестока, колкото и събитията, които се случват след това.\nРим е сърцето на най-могъщата империя в Древния свят, простираща се от Британия на запад до Сирия на изток, дом на милиони - богати и бедни, преминаващи или оставащи на мястото, където един император ще построи сцена за забавление с живота на умиращите.\nИзграден с много средства и нови технологии, Колизеумът бележи революция в строителството.\nАрхитектурата му също е подчинена на идеята за власт и контрол.\nФормата е затворен кръг, ограден едностранно с висока триетажна аркада за контролиране на светлината и пространството. Най-големият проблем бил отводняването на терена. Строят с изпечена червена тухла, известна днес като теракота . Използват нови подемни съоръжения за пренасяне на материали на голяма височина. Със същите асансьори после изкарват жертвите и зверовете в спектакъл, които минава границата на забавлението.\nКриминални престъпници, пленници, неуспели търговци и други са избрани и "свободно пуснати" да се бият в кърваво зрелище пред погледа на\nдеградиралото римско общество. Обречени на жребия, гладиаторите са безименни, скрити зад специално изработени шлемове с една цел - да не се показва нищо от лицето, за да няма спомен от образ, защото "те не са герои, а врагове" в представлението за власт на една загиваща империя...\nС военна организация и робски труд, конструкцията на Колизеума остава най-великото архитектурно постижение от Античността, съхранен две хилядолетия като доказателство за римската амбиция, мощ и "гениалност", чието наследство продължава да живее и днес.\nИ без доказателства от графитите, открити в Помпей, се вижда аналогията с днешните футболни стадиони...


От КТ Подкрепа искат създаване на Национален енергиен съвет в защита на българската енергетика - infoz.bg - новини, видео, издателство\n18.05.2017, Четвъртък, 13:28\nБългарските ТЕЦ-ове, които работят на лигнитни въглища, са поставени в трудна ситуация, заради високите изисквания за изхвърляне на вредни газове в атмосферата, залегнали в гласувания на 28 април 2017 г. Референтен документ на Европейската комисия.\nТе трябва да започнат да се изпълняват от 2021 г., но са непостижими за страната ни. Ако комплексът спре да работи, на улицата ще останат 120 000 души на първия етап. Това заяви при посещението си в "Мини Марица-изток" президентът на КТ Подкрепа Димитър Манолов. Той е категоричен, че в оставащите 70 дни трябва да се внесе възражение пред Европейския съвет относно рестриктивния документ и да се формира държавна позиция.\nОт синдиката предлагат създаване на Национален енергиен съвет, който да бъде председателстван от ресорния вицепремиер Томислав Дончев. В него да влязат министърът на околната среда, министърът на енергетиката, представителните работодателски организации, които участват в системата на енергетиката, за да се разработи дългогодишна стратегия.\nОт КТ Подкрепа са категорични, че трябва да се работи за ограничаването на замърсяването на околната среда, но да се намери балансът между цена на енергията и сигурност на енергийната система.\n"Изискванията на Европейската комисия са технически непостижими и нека тда се отнасят за централите, които в бъдеще ще се изграждат. А тези, които в момента съществуват, да бъдат освободени от тези изисквания и да продължат да работят при определени условия" - каза Димитър Манолов. Той добави, че вариантът дерогация е последният акт на отчаяние, а не решение.\nна КТ Подкрепа коментира още, че изкупната цена на въглищата, добивани в "Мини Марица-изток" е под себестойността си и синдикатът е готов чрез всички възможни средства да търси решение на този въпрос.\nДимитър Манолов, лидер на КТ "Подкрепа": Ако Комплекс "Марица изток" спре работа, 120 хиляди души остават без работа\nТеми: Видео,\tПроблем,\tРабота,\tЕнергетика


Батков говори за бойкот на първенството (ВИДЕО) - bTV Новините\nБатков говори за бойкот на първенството (ВИДЕО)\nТърси се съгласието на ЦСКА\nПубликувано в 13:24 ч. 19.02.2015 г. - Обновено в 15:45 ч. 19.02.2015 г.\nТодор Батков се изказа гневно по адрес на разпределението на парите от телевизионни права. Адвокатът обяви, че „Левски” и ЦСКА няма да отстъпят в искането си средствата да бъдат разпредели по гледаемост. Той дори отсече, че ако и от ЦСКА са съгласни, двата клуба са готови да бойкотират първенството.\n„Трябва да се промени в системата на разпределение на парите от телевизионни права. Трябва да се отчита обективно гледаемост. Но с реална пийпълметрия. Нека не бъркаме мачовете от „А” група с тези от Шампионската лига. Давам контрапункт Испания, там най - гледаните получават най-много.Това са Реал и Барселона.\nНяма да отстъпим, но не искам да правим точно сега скандал. Ако колегите от ЦСКА са съгласни ,ще бойкотираме. БФС може да ни отнеме лиценза. Нека да отнемат нашия и на ЦСКА. Тогава да видим какво ще стане. Трябва да си преместят административната сграда в североизточна България”, изригна Батков, като по този начин отговори на Кирил Домусчиев, който заяви, че Лудогорец е най-гледан в „А” група.\nЕто какво каза Батков при връчването на венците пред паметника на Васил Левски.


158 нови случая в Русенско - Русе\n158 са новите случаи на COVID-19 в област Русе, шестима са на болнично лечение, 152 са под домашна изолация. Това сочат данните на Регионалната здравна инспекция. Най-много нови случаи са установени в община Русе – 121. От останалите 37 случая 10 са от община Бяла, 8 - от Ветово, 7 - от Сливо поле и 6 - от Две могили. Трима заразени има и в община Иваново, двама в Борово и един в Ценово.\nОт началото на пандемията диагностицираните с коронавирусна инфекция в областта достигнаха 4480 души. Активните случаи към момента са 2249.\nПрез вчерашния ден са оздравели още 31 души, с които от началото на пандемията излекуваните от COVID-19 в Русенско стават 2102. Вчера са починали двама мъже и една жена с положителен PCR тест за коронавирус. Смъртните случаи на хора с положителен PCR тест за COVID-19 от началото на пандемията досега станаха 129, от които 70 мъже и 59 жени на възраст между 27 и 91 години.\nРадио Шумен Русе COVID-19 коронавирус лечение пациенти тестове


ДОВИЖДАНЕ, ЛЯТО! - Тракийски Свят\nHome » ДОВИЖДАНЕ, ЛЯТО!\nБългария, Изкуство, Култура, Локални, Хармония, Хисаря\nОтива лятото, отива\nпак в пазвите на есента.\nОтива бавно и се скрива\nвъв призрачната и мъгла\nОтвън оставя бяла риза\nда ни напомня за страстта,\nкоято лятото наниза\nкато гердани по пръстта.\nИ лястовиците отлитат,\nотнасят лятна топлина,\nта дето идат да ги питат\nза най- красивата страна.\nда гледа златните листа,\nсъс шарен наниз се покрива\nи плаче пред прага на есента.\nЗа Тракийски свят от книгата на авторката „Това съм аз“\nТоест всеки втори едва оцелява! Или просто умира…


Дневен хороскоп 22 октомври 2019 - Всичко, което искате да знаете\nДневен хороскоп 22 октомври 2019\nДневен хороскоп 22 октомври 2019 вещае ползотворен вторник за повечето зодии. Пазете се от злословене по ваш адрес. Доверявайте се повече на съдбата. Започваме със\nВ вторник отделете време за приятелите си и за хобитата си. Моментът също е подходящ да се посветите на разрешаването на финансови въпроси и да се погрижите за здравето си. При част от Вас денят е подходящ за по-сериозна работа, особено ако става дума за сметки, изчисляване и други подобни. Приятелските чувства ще надделеят над любовните и обектът на чувствата Ви може да остане разочарован в очакванията си. Имате сили и сте изпълнени с желание за работа, но сте преуморени и сякаш сте готови да се откажете от възможността да спечелите добри пари. Обърнете внимание и на хората в дома си. Гледайте по-философски на света и се осланяйте на съдбата си, тя няма да Ви изостави.\nВторник е твърде ползотворен ден и ще радва Телците със значителен успех и предимства при осъществяване на целите в различните социални сектори. Бъдете внимателни ако работите с машини и инструменти и не се ядосвайте, ако компютъра Ви отказва от време-на време. Вечерта се посветете на семейството си. Съхранявайте старателно документите и парите си. В интимната сфера Ви очаква приятно събитие, не е изключено да решите благоприятно любовен проблем. Добре би било вторник да посветите на рутинни занимания и дела, както и да се погрижите за здравето си, следвайте полезните си навици, спазвайте добър режим, спортувайте. Днес е важно да работите в синхрон с другите, иначе нищо няма да се получи както трябва.\nВторник бележи началото на етап, през който ще започнат промени за представителите на Близнаци. Вторник ще е нервнен и неприятен ден за онези представители на Близнаци които очакват да реализират финансови постъпления от определена дейност. Бъдете искрени с партньорите си и не се опитвайте да им отнемете личната територия. Бъдете дружелюбни и ще печелите симпатиите на околните, нещо повече, някои от тях ще направите свои приятели. Обърнете внимание на здравето си и най-вече на спокойствието си, не се претоварвайте. Нововъведенията, които някои от Вас планират в работата си, със сигурност ще проработят. Обмисляйте спокойно всичко, което предприемате.\nВторник ще е доста успешнен ден за представителите на Рак. Днес е ден за почивка, за разходки сред природата и за дейности, които Ви зареждат и обичате да вършите. Ако някои са решили да сменят работата си, сега е времето да концентрират усилията си в това направление. Очаквани парични постъпления вероятно ще се отложат за няколко дни. Късметът е с Вас и в любовта. Голяма ще бъде радостта Ви от предстоящо събитие. Бъдете сдържани при разговори с непознати.\nДенят ще е благоприятен за самооценка. Вторник е ползотворна в професионален, финансов и личен план за Лъвовете. Говорете и с близките си, ако имате все още неизгладени недоразумения, за да не Ви притесняват и разсейват. Очаква Ви активен ден, в който ще успеете да свършите наистина полезна работа. Отваря се “зелена улица” за любовта ви, не се чудете, а действайте. Грижете се добре за здравето си, като спазвате балансиран режим. В заключение Вторник не блести с нищо особено, но е един от дните, през който имате шанс за успешна реализация.\nВторник се оказва по-спокоен ден за представителите на Деви, а за някои денят дори ще е скучен, въпреки осъществените контакти в обществените среди, неангажиращите срещи с приятели или провеждането на делови преговори. Не пренасяйте в къщи своите недоволства и душевни терзания. Любовните преживявания ще са повод за емоция. Вторник ще е нервнен и неприятен ден за онези представители на Дева които очакват да реализират финансови постъпления от определена дейност. Денят ще бъде изпълнен с напрежение – добре ще е да се погрижите за здравето и най-вече за спокойствието си, тъй като те са тясно свързани. Емоциите, които трудно сдържате, ще Ви попречат да се справите с работата си. Днес повечето от Вас се радват на отлично настроение.\nДнешният ден ще е сполучлив, но някой недобронамерени коментари по ваш адрес може да предизвикат гнева Ви през този вторник. Денят ще е добър за изяви пред околните, за занимания със спорт и с всякакви творчески дейности. Близките също желаят да им отделите от времето си. Флиртовете могат да се превърнат в сериозна връзка. Избягвайте рискови операции с пари. За Вас през периода се очертава голяма активност по отношение на пътуванията, на ученето и на всичко, свързано с чужбина – работа или контакти. Вторник носи изпитания и предизвикателства.\nВторник – възможно е да провокира остри реакции и конфликти в партньорските Ви отношения и с хората в дома ви. Ако имате възможност пътувайте със семейството си. Добре ще е днес да се погрижите за здравето си: изграждайте у себе си полезни навици, разхождайте се сред природата. Бъдете внимателни ако оформяте финансови документи, ако са свързани с предстоящи инвестиции в нови проекти. Любовта е до Вас – протегнете ръка и я докоснете. Днешният ден ще е идеален за срещи и провеждане на делови разговори. Време е да си дадете почивка и да се порадвате на живота.\nДнешният ден ще е силно активен. Нуждата Ви от пари е голяма, но трябва да знаете, че допълнителни средства идват от допълнителна работа, oт основната си не очаквайте повишение. В вторник може да се посветите на енергийни практики, да изучавате психология. Не смесвайте личните си взаимоотношения с работата, спазвайте това правило, ако искате да живеете спокойно. Ще намерите спокойствие и сигурност в любовта, но хората, с които общувате по ежедневни, битови въпроси доста силно ще изпитват търпението Ви и способността Ви да намирате нетрадиционни решения. Днешният ден ще е хубав и защото сте сред хората, които обичате. Бъдете бдителни и не взимайте необмислени решения.\nВторник е силно активен ден. Тази характеристика е валидна за почти целия Зодиак. Ваш близък е на път да постъпи по неразумен начин в личен план, опитайте се да му въздействате. Не рискувайте доверието на половинката си със случайни флиртове. В вторник добре ще Ви се отразява плуването. Може да се насладите на просперитета, парите може да потекат от всички страни към вас. Работата Ви ще бъде успешна, ако не си поставяте нереални цели.Не позволявайте на колегите си да отвличат вниманието ви. Днес проведете консултации.\nСпоред нашия дневен хороскоп 22 октомври 2019 вторник, ден за радост и изяви, ден точно като за Вас. През вторник ще е добре да се подложите на пречистващи процедури, да се погрижите за здравето си. Сега не е време за голяма любов, а за приятни забавления и романтични преживявания. Ако обаче използвате парите като средство, за да влияете на други хора, разчитате на околните да Ви ги осигурят, вместо да работите, или пък залагате на съмнителни схеми, нищо чудно през следващите седмици да си имате проблеми. Умората от последните дни се отразява на всичко около Вас – работа, емоции и семейството.Задължително е да намерите време и за почивка поне вечерта. Не сте в състояние да се заловите с каквато и да е работа. Бъдете бдителни и не взимайте необмислени решения.\nВ вторник някои от Вас може да пътувате зад граница. За онези, които търсят работа денят може да се окаже особено благоприятен. Харчите пари за лични неща. Някои ще поставят началото на нова любовна връзка, която се характеризира с динамично развитие, интензивна емоционалност и сърдечна пълнота. Днес е ден за домашни дела. Днешният ден ще е добър за изяви пред околните, за занимания със спорт и с всякакви творчески дейности. Ако не друго, сетете се, че е вторник.


Италия детронира шампиона Испания след много силна игра, а Англия се сгромоляса | Новини 7\nНачало / Спорт / Италия детронира шампиона Испания след много силна игра, а Англия се сгромоляса\nИталия детронира шампиона Испания след много силна игра, а Англия се сгромоляса\n28.06.2016\tСпорт Коментирай 773 Преглеждания\nВ осминафинален сблъсък от ЕВРО 2016, достоен за финал, отборът на Италия победи с 2:0 Испания и така след две поредни титли иберийците се прибират рано-рано у дома.\nГоловете на „Стад дьо Франс” отбелязаха Джорджо Киелини в 33-та и Грациано Пеле в 90-та минута.\nСкуадра адзура игра много силно, постоянно притискаше съперника, създаде много голови положения и неутрализира устрема на шампионите.\nПобедата бе и сладко отмъщение след загубите през 2008 и 2012 г.\nИталианците нямат време за отпускане, защото още в следващия мач ще се изправят срещу световния шампион Германия.\nИспанците стартираха в познатия състав. Давид Силва, Алваро Мората и Нолито действаха в нападение. Висенте дел Боске заложи и на Сеск Фабрегас, Серхио Бускетс и Андрес Иниеста. В атака за италианците бяха Едер и Грациано Пеле, а в защитата се разпореждаха Андреа Бардзали, Леонардо Бонучи и Джорджо Киелини.\nЛеонардо Бонучи, Източник: Instagram / bonuccileo19\nМомчетата от Ботуша по-бързо се ориентираха на мокрия терен и намираха лесно път към противниковата врата. Още в началото Флоренци елиминира Жорди Алба и центрира, но ударът на Пеле с глава не бе точен. В 6-та минута Едер бе изпуснат на дъгата на наказателното поле и можеше да отправи удар, но топката бе блокирана. Последва контраатака и де Роси загуби топката пред наказателното си поле, но испанците не успяха да се възползват.\nДе Хеа трябваше да се намесва в 8-та минута и изби топката в корнер след удар на Пеле с глава. В 11-та Едер стреля ефектно със задна ножица, но неуспешно. В 19-та испанците отправиха първия удар чрез Фабрегас, но топката срещна крак на защитник. В 25-та Пароло опита удар с глава, но топката мина встрани от вратата.\nИспанците организираха скоростна атака в 28-та минута, но Бонучи се намеси след центриране на Алба. Иниеста стреля след корнера, но Буфон не бе затруднен. В следващата минута Рамос замалко не си отбеляза автогол. В 33-та Едер стреля от пряк свободен удар, де Хеа спаси, но топката се насочи към Киелини, който от два метра я насочи в мрежата за 1:0. Италианците продължиха да действат бързо, разнообразно и изненадващо и подлагаха на сериозен натиск отбраната на шампионите. В 45-та минута Джакерини нахлу по левия фланг, отправи се към дъгата и нанесе фалцов удар, но де Хеа вимаваше и изби.\nДел Боске потърси решение в атака, като замени Нолито с Ариц Адурис на почивката. В 46-та минута Пике се намеси и изби в корнер центриране на Флоренци. В 49-та Мората не успя да елиминира Буфон и насочи топката в ръцете му. Киелини спаси своите в 51-та минута, като се намеси пред голлинията. Малко след това Фабрегас действа находчиво в наказателноот поле, но Силва не можа да върне паса. В тези минути иберийците реализираха превъзходство, но италианците пропуснаха да удвоят чрез Едер в 55-та минута, който надбяга Пике и се озова сам срещу вратаря, но уцели краката на де Хеа. В 62-та стражът не бе концентриран при центриране отляво, но нямаше кой да нанесе завършващ удар.\nИспанците атакуваха светкавично в 70-та минута и Адурис стреля фалцово от 20 метра, но извън вратата. В 71-та Рамос стреля, но над гредата. В 76-та италианците не успяха добре да изнесат топката, но Адурис не се ориентира правилно и не остави на Васкес зад себе си. Иниеста все пак отправи силен удар след центрирането, но Буфон се намеси. В следващата минута и Пике пробва да го изненада, но вратарят бе на мястото си.\nInspired #ITA show heart to beat #ESP and book a place in the quarter-finals vs. #GER: https://t.co/yvSntS65xu pic.twitter.com/8hVKeGq0Bp\nВ 81-та Силва центрира към Адурис, но той бе блокиран от защитниците. В 85-та Инсиние отправи бомбен шут от 23 метра, но де Хеа спаси. В следващата минута Силва подаде на Педро, но топката се отклони от Бардзали и италианците се спасиха.\nВ 87-та Тиаго Мота реши да изпробва дали съдията Джунейт Чакър разбира правилата на бокса и отправи удар с юмрук в лицето на Васкес, но си спечели само жълт картон. В 89-та Пике бе отчаян от отличния в този мач Буфон и не успя да реализира. В последната минута Грациано Пеле оформи крайния резултат, след като реализира от пет метра центриране отдясно отбилата се от рикошет топка.\nТака се сложи точка на този двубой и европейският шампион сдаде титлата.\nИсландия победи сензационно Англия и се класира за четвъртфиналите\nНа „Алианц Ривиера” в Ница зрителите станаха свидетели на голямата изненада в осминафиналите, сътворена от бойкия състав на Исландия, който победи далеч по-именития си съперник от Англия с 2:1.\nМачът започна отлично за „Трите лъва” и още в четвъртата минута те получиха възможност да изпълнят дузпа, след неразчетено действие на Халдорсон, който фаулира Стъридж в наказателното поле. Рууни отбеляза за 1:0, но радостта на англичаните бе много кратка, защото в 6-та минута Рагнар Сигурдсон успя да изравни. В 18-та минута целият футболен свят бе шокиран, когато след удар по земя на Колбейн Ситгорсон резултатът се обърна на 2:1 за исландците.\nÍSLAND ER KOMIÐ í 8-LIÐA ÚRSLIT EFTIR AÐ VINNA ENGLAND 2-1!\nVIÐ MÆTUM FRÖKKUM Í PARÍS!!!!!#ISL – #FRA pic.twitter.com/QOVwjNtjwp\n— Knattspyrnusambandið (@footballiceland) June 27, 2016\nАнгличаните бързо се отърсиха от шока и наложиха натиск. В 27-та минута Хари Кейн стреля от воле, но вратарят Халдорсон спаси. В 30-та Деле Али падна в наказателното поле и англичаните претендираха за дузпа, но съдията не отсъди. Седем минути по-късно Кейн центрира, но Смолинг не успя да засече добре високата топка.\nПрез второто полувреме, противно на очакванията, англичаните изпаднаха в безпътица и не можаха да организират натиск. Исландците дори можеха да отбележат нов гол, но ударът от задна ножица на Сигурдсон уцели Харт и не влезе. Ходжсън вкара Джейми Варди на мятото на Стърлинг. В 66-та минута Кейн стреля от 40 метра, но неточно. В 69-та и Варди се отчете с пропуск. В 78-та пак той центрира към Кейн, но ударът му бе слаб и вратарят улови. В 83-та исландците пропуснаха да довършат съперника. Гунарсон се измъкна и се озова в отлична позиция за гол, но Харт се намеси. Така исландците записаха една от най-престижните си победи и изпратиха у дома гордите англичани, а на четвъртфинала ще играят срещу домакина Франция.\nАнглия Евро 2016 исландия испания италия\t2016-06-28\nТаговеАнглия Евро 2016 исландия испания италия\nПредишни 26 смъртни случая в Западна Вирджиния, стотици останаха без дом\nСледващи Калифорния: Десет души са ранени при неуредици между неонацисти и анархисти\nШотландецът Анди Мъри спечели финала на Уимбълдън срещу представителя на Канада Милош Раонич с 6–4, …


Живот :: Наум Шопов-младши пропуска погачата на бебето :: Monitor.bg\nНаум Шопов-младши пропуска погачата на бебето\n19:20 10 Януари 2020\nАктьорът Наум Шопов-младши няма да присъства на погачата на бебето. Това съобщи в социалните мрежи годеницата му Теа Минкова.\nРазбира се, не става въпрос за семеен скандал, а за спазване на традициите.\nМинкова вече подготвя погачата на малката Амая и търси съвети за ритуала, който се прави на 40-ия ден от раждането на бебето.\n"Здравейте мами, започвам подготовка за погачата на Амая.\nНе съм присъствала на този ритуал и започвам да чета какви са стъпките.\nЩе се радвам да ми драснете нещо важно, което мога да пропусна. Знам, че се носи и яде само сладко, прави се сладка погача.. и сме само жени. Дотук добре...", написа нежната половинка на звездата от „Откраднат живот“.\nПрипомняме, че дъщеричката на Шопов и Минкова се появи на бял свят на 5 декември.


Намери се кандидат и за Гарет Бейл, макар и...\n17 Юни 2019, 11:00 3261 0\nКрилото на Реал Мадрид Гарет Бейл може да продължи кариерата си в германската Бундеслига. Според The Sun шампионът на страната Байерн Мюнхен е изпратил оферта до Мадрид, но тя е за взимането под наем на уелсеца.\nМанчестър Юнайтед също проявяваше интерес към 29-годишния играч, станал излишен на "Сантяго Бернабеу", но се отказа от него заради високата му заплата. Тя обаче не притеснява германския гранд, който е готов да му плаща едностранно.\nПрез миналия сезон Бейл взе участие в 42 мача за Реал във всички турнири. Той реализира 14 гола и даде 6 асистенции. Договорът му с "Кралския клуб" е в сила до лятото на 2022 година. Според слуховете звездата иска огромна сума от Реал, за да напусне. Вижте подробности в този материал.\nФутболистът на Реал Мадрид Гарет Бейл продължава да упорства...


Бъдещото управление на Испания | Bloombergtv.bg\nПедро Санчес търси съмишленици за управлението на разединена Испания\nКореспондентът на Bloomberg Мария Тодео за бъдещото испанското правителство\n2 март 2016 | 15:56\n"Правя три предложения. Първо, да извадим Испания от състоянието на застой, в което се намира. Второ, да задействаме промяната, която милиони испанци очакват. Трето, да започнем с желаната скорост, но нека започнем да напредваме.\nИма два възможни отговора на въпроса дали да се гласува за Санчес – да или не. Тогава ще знаем какво мислят всички", каза Педро Санчес, лидер на испанските социалисти.\nДнес най-после ще видим промени в парламента, след два месеца на политическа безизходица.\nДнес е голям ден за Педро Санчес. Ако иска да стане министър-председател, ще трябва да спечели пълно мнозинство, а сега вероятно ще има нужда от чудо, за да се случи това.\nПрез декември социалистите в Испания получиха доста лоши резултати на изборите и взеха само 90 места в парламента.\nСметките не излизат\nЗа да спечели мнозинството, което му трябва, Педро Санчес ще има нужда от подкрепата на Народната партия или Подемос.\nВ този момент това изглежда малко вероятно.\nВъпреки това вчера той даде да се разбере, че стратегията му е да отстрани Рахой и да се фокусира върху Подемос.\nЗнае, че държи умерените Сиудаданос, така че става дума за прицелване в Подемос. Трябва да направи сделката привлекателна за гласоподавателите. Говори за предоговаряне на дефицита на Испания. Говори за социална държава и повече права за работниците.\nОпитва се да прехвърли напрежението върху Подемос, за да може когато гласуват с „не“, което най-вероятно ще се случи, да изглеждат зле.\nВ петък е последното гласуване. На този етап ще има нужда само от мнозинство, което означава повече гласове „за“, отколкото „против. Тогава въздържалите се ще са от съществено значение.\nСоциалистите се опитват да принудят Подемос да се въздържи. Опитват се да кажат, че това е добра сделка за всички и интересите на страната стоят над всичко. Ако не гласувате с „да“ или не се въздържите, това ще върне страната обратно в безизходица и най-важното – ще задържи Рахой на власт.


Посещението на папата, екстрадицията на Ветко Арабаджиев, виадуктите на „Тракия“… - News.bg\nПосещението на папа Франциск е водеща тема за неделните вестници.\n"Посещението на папа Франциск е голяма реклама за България и съм щастлив и благодарен, че Светият отец прие поканата. Това заяви министър-председателят Бойко Борисов, който посети град Раковски, за да инспектира подготовка за посрещането на Негово Светейшество на 6 май. Папата ще бъде в Раковски на втория ден от визитата си у нас. 780 камери ще снимат месата, ще я предават по цял свят. Вие помните новите църкви, които построихме. Неслучайно папа за втори път идва в Раковски, може да сравните какво е било преди и какво е сега, коментира премиерът. Заедно с него в католическия храм в Раковски бе и министърът на вътрешните работи Младен Маринов. "Папата има покани в стотици държави, това е много тежка организация. Дай Боже, всичко да мине добре. 2 месеца стотици хора изпипват детайли. В света няма да има вестник, който да не пише за папата утре. Това е много добра реклама за България", каза още Борисов. Той изтъкна, че посещението на папа Франциск е важно и цял свят ще го следи. Това е знак на свят човек, на обичан папа, добави министър-председателят. По думите му посещението е реклама не само за нашата държава, но и за Република Северна Македония, особено с оглед на пътя, който двете страни извървяха и подписания договор за добросъседство. За втори път папа посещава България, което означава че демократичните процеси са необратими, подчерта още министър-председателят. Премиерът Борисов отбеляза, че се работи съвместно с президентството, за да се представи страната ни добре за визитата на Негово Светейшество. Министър-председателят акцентира върху усилената работа на стотици хора, които са ангажирани с организацията на посещението повече от два месеца. Службите, МВР, кметовете свършиха много работа, каза още министър-председателят. В Раковски премиерът Борисов посети църквата "Пресвето сърце Исусово", където папа Франциск ще проведе света литургия с първо причастие на 250 деца. Сравнете какво е било и какво е сега в Раковски. Нямам неизпълнено обещание към Раковски, добави министър-председателят и изтъкна санираните блокове, парковете в града, както и подкрепата на държавата за църквите. Министър-председателят Бойко Борисов първи ще приветства папа Франциск с добре дошъл в България. Премиерът ще посрещне Негово Светейшество на летище София на 5 май." - в. "Стандарт".\n"Междувременно от правителствената пресслужба съобщиха, че папа Франциск ще пристигне на 5 май в София с папска свита, съставена от 35 души - най-висши представители на Светия Престол. Нивото на делегацията е още по-високо от обичайното за такива посещения и в нея са: държавният секретар на Светия престол кардинал Пиетро Паролин, кардинал Леонардо Сандри, префект на Конгрегацията за източните църкви, който отговаря за Католическа църква в България и неведнъж е посещавал страната ни, кардинал Курт Кох, председател на Папския съвет за насърчаване на единението между християните, архиепископ Едгар Пеня Пара, заместник-държавен секретар - с ранг вицепремиер, архиепископ Пол Ричард Галахър, секретар за отношенията с държавите - с ранг министър на външните работи, монсиньор Гуидо Марини, главен церемониал майстор на Папските литургични чествания, координаторът на папските пътувания монсиньор Маурицио Руеда и др. По време на апостолическото си пътуване в София папа Франциск, който ще бъде посрещнат на летище София от министър-председателя Бойко Борисов, ще проведе среща с президента Румен Радев, гражданското общество и дипломатическия корпус. Главата на Римокатолическата църква ще се срещне с Негово Светейшество Българския патриарх Неофит в Синодалната палата, след което ще проведе тиха молитва пред олтара на Светите братя Кирил и Методий в катедралния храм "Свети Александър Невски". Точно в 13 ч българско време на 5 май папа Франциск ще произнесе на пл. "Свети Александър Невски" неделната молитва "Царице небесна". Това е първото основно събитие със Светия отец, на което ще могат да присъстват граждани и гости на столицата. "Царице небесна" всяка седмица се проследява в ефир от над 100 милиона вярващи от цял свят. Този път тя ще е от столицата на България. Молитвата към Света Богородица носи името "Царице небесна" в периода след Великден, докато в останалото време се нарича "Ангел Господен". Докато папа Франциск я произнася, на сцената на пл. "Св. Александър Невски" ще бъде изложена икона на Месемврийската Богородица, любима на папа Йоан XXIII или т.нар. Български папа - Анджело Ронкали. Почти 10 години - от 1924 до 1935 г. той е бил в България като апостолически легат. Папа Франциск ще се помоли пред иконата на Месемврийската Богородица и ще прочете своето размишление, посветено на неделното Евангелие, както и на посещението му в България. Накрая папа Франциск ще направи кратко обръщение към света, свързано с актуални въпроси. Второто основно събитие със Светия отец, на което ще могат да присъстват гражданите, е неделната литургия на пл. "Княз Александър Първи". Това ще е най-масовото събитие с участието на Светия Отец като на него ще присъстват над 7600 души. Литургията представлява традиционна католическа меса, на която освен католици от цялата страна, са поканени и представители на властите, както и на другите вероизповедания. Неделната литургия ще бъде много тържествена, организирана от папския церемониал-майстор монсеньор Гуидо Марини. На 6 май папа Франциск ще посети бежанския център "Враждебна", след което в град Раковски ще проведе света литургия с първо причастие на 250 деца в църквата "Пресвето сърце Исусово". Посещението на папа Франциск у нас ще завърши със събитието за мир на пл. "Независимост" в София. Тогава Светият отец ще отправи своето послание за мир към целия свят заедно с представители различни вероизповедания. Шест деца - техни представители, ще държат запалени факли, символ на мира. На сцената на събитието ще има маслиново дърво и рози, символ на България. Както бе посрещнат от българския министър-председател, папа Франциск ще бъде и изпратен от премиера Бойко Борисов на 7 май сутринта." - в. "Сега".\n"В Раковски премиерът отиде да провери как тече подготовката по посрещането на папата на 6 май, съобщи правителствената информационна служба. Борисов изтъкна, че посещението на папа Франциск е важно и цял свят ще го следи. Това е знак на свят човек, на обичан папа, добави министър-председателят. По-рано от пресслужбата на правителството обяви какво премиерът ще подари на главата на Римокатолическата църква. Премиерът Борисов отбеляза, че се работи съвместно с президентството, за да се представи страната добре за визитата. В Раковски премиерът Борисов посети църквата "Пресвето сърце Исусово", където папа Франциск ще проведе света литургия с първо причастие на 250 деца. "Сравнете какво е било и какво е сега в Раковски. Нямам неизпълнено обещание към Раковски", обяви той и изреди санираните блокове, парковете в града, както и подкрепата на държавата за църквите..." - в. "Дневник".\n"Икона на Св. Св. Кирил и Методий и логото на папското посещение в България Министър-председателят Бойко Борисов ще подари златовезана икона, омофор и българско кисело мляко на Негово Светейшество папа Франциск. Премиерът ще връчи даровете си на Светия отец при посрещането му на летище София на 5 май, съобщават от правителствената информационна служба. Златовезаната икона е на светите братя Кирил и Методий, чието дело главата на Римокатолическата църква отбеляза и в специалното си видео обръщение към българския народ в навечерието на посещението му у нас. Лентата, символизираща епископската власт - омофорът, който премиерът ще дари на папа Франциск е богато украсен - в краищата му са извезани златни кръстове, а в горната му част са образите на Свети Петър и Свети Павел. Премиерът е подготвил подарък и за държавния секретар на Светия престол - кардинал Пиетро Паролин, който също ще получи златовезана икона на Свети Петър и Свети Павел. Министър-председателят Бойко Борисов ще подари на Светия отец и традиционно българско кисело мляко - "продуктът, който целият свят свързва с нашата страна, е добре познат на папа Франциск още от детството му в Аржентина", се отбелязва в прессъобщението." - в. "Дневник".\n"Няма напрежение между Българската православна църква и Светия престол. Това заяви в предаването "Тази събота" Западно и средноевропейският митрополит Антоний. "Въпросите около предстоящата визита на папа Франциск у нас са дискутирани както с българския патриарх, така и в работен вариант с група, която е излъчена от Светия синод, в която съм и аз. Няма как това да бъде сметнато като гаф от страна на протокола на Ватикана и българската държава", каза митрополит Антоний. Той коментира, че посланието на папата, което той отправи към българите преди визитата у нас, е признание за делото на светите братя Кирил и Методий, което е важно за българите. Светият синод и българският патриарх приемат с радост папа Франциск. Те ще си разменят подаръци. Подаръкът на Светия синод е картина на храм-паметника "Св. Александър Невски". "Тази визита не трябва да се идеализира, нито пък да се подценява. Това е едно много комплицирано посещение, защото трябва да бъде съчетано светското и духовното. Понякога е много трудно всичко да бъде перфектно. Важното е да остане добрият спомен в сърцата на хората", каза митрополит Антоний." - в. "24 часа".\nВестниците съобщават и за екстрадицията на Ветко Арабаджиев.\n"Испанските власти предадоха Ветко Арабаджиев на българските. Това се случи в полицейския участък на летище Барахас в Мадрид, съобщи БНТ. Националният съд на Испания е потвърдил решението за екстрадиция на Арабаджиев по искане на българската прокуратура... Тук ще му бъдат повдигнати обвинения за данъчни престъпления и пране на пари. Очаква се утре прокуратурата да поиска постоянен арест за бизнесмена от Специализирания наказателен съд. Ветко и Маринела Арабаджиеви бяха задържани в Барселона през месец март, след като България ги обяви за международно издирване и издаде Европейски заповеди за арест на двамата още на 31 август миналата година. Тогава беше арестуван най-малкият син на семейството - Вълчо Арабаджиев. Той изкара в ареста близо 8 месеца и беше освободен под гаранция от половин милион лева." - в. "Труд".\n"Зам.-главният прокурор Иван Гешев обясни, че искането за екстрадиция на Маринела Арабаджиева е предявено в срок, но адвокатите й правят всичко възможно предаването й на българските власти да бъде забавено. "Шансът това да се случи е минимален", смята Гешев, цитиран от БНР... На Ветко Арабджиев ще бъде официално повдигнато обвинение -лично и пред адвокат, за пране на пари и данъчни престъпления. Следва искане за постоянно задържане под стража, по което трябва да се произнесе Специализираният наказателен съд. Ветко Арабаджиев е обвинен в лидерство на престъпна група за данъчни престъпления и пране на пари. При спецакция в хотела им "Маринела" в София разследващите откриха пачки в кутии за обувки и в куфари..." - в. "Стандарт".\nИнспекциите на магистрала "Тракия" също са сред темите на всекидневниците.\n"Премиерът Бойко Борисов инспектира ремонтите по виадуктите на АМ "Тракия", предаде Агенция Фокус. Премиерът провери как текат ремонтите ден преди официалното посещение на папа Франциск в България. Работниците на терен обясниха на премиера, че съоръженията се ремонтират основно и се подменят с оглед сеизмичността на района, като ремонтните дейности се изпълняват в срок. Ремонтират се мостове на 13, 15 и 20 км от АМ "Тракия". "Тези стари мостове могат да паднат при първото земетресение. На практика се правят нови мостове. На 1 юни ще бъде готово", коментира Бойко Борисов. "Намираме се на 70 м над земята, исках да видя при какви условия се работи. Работят и в събота, без почивка", посочи той. "Искам да уверим хората, че на 1 юни, когато тръгнат за курортите, ще бъде готово", заяви Борисов." - в. "Стандарт".\n"Борисов инспектира ремонта на виадукта край Вакарел, където също се снима с работниците. Тези стари мостове при първото земетресение могат да паднат... Той заяви пред работниците на обекта, че е искал да види при какви условия работят дори в събота и то на 70 метра от земята. "Исках да уверим хората, че като тръгнат за курортите, ще е готово. Работете, но се пазете", добави премиерът пред екипа на магистралата..." - в. "Дневник".\nНачало / У нас / Преглед на печата / Посещението на папата, екстрадицията на Ветко Арабаджиев, виадуктите на „Тракия“…


Danny Levan и Славея Сиракова гподготвят изненада -\nDanny Levan и Славея Сиракова се събраха. Близки до поп изпълнителят Danny Levan загатнаха за новия му музикален проект, който ще е с участието на горещата красавица Славея Сиракова. Двамата са доста близки приятели от години и явно са решили да пренесат това и в звукозаписното студио. На въпроса какво им предстои, и двамата дават уклончив отговор.\n„Нека бъде изненада за публиката.“ – каза Danny Levan, а самата Славея коментира: „Ще бъде нещо абсолютно ново за мен. Много се вълнувам.“\nГорещата брюнетка Славея Сиракова в момента се изявява като водеща на онлайн предаване за здравословен начин на живот -„Свежарка“. След изявите си в редица светски предавания, красавицата явно е решила да превземи и музикалната сцена.\nЗасега може само да гадаем какво са ни подготвили Славея и Danny.\nЕдно е сигурно – двамата ще купонясват в неделя, 21 юли, на кораба „Посейдон“ в Созопол, където ще се проведе уникалният концерт в открити води на Danny Levan.\nTagged as Danny Levan и Славея Сиракова


Мнение, помощ за Хонда Джаз от обяви. - Page 6 - Общи дискусии - Hondabg.com Форуми\nJazz - since 2001\nМнение, помощ за Хонда Джаз от обяви.\nBy foraki70, September 3, 2015 in Общи дискусии\nКара:Daihatsu Materia (EX-Honda Logo)\nВижте какви се цените на чуждите пазари. Така ще добиете някаква представа за това, което се продава тук. Естествено не забравяйте разходите за транспорт, мито и ДДС, ако не е от Евро съюза. Набележете си автомобил и идете да го видите лично. По телефона и на снимки кола не се купува. Или поне не за лична употреба. Абстрахирайте се от това как е обявен в обявата - "Перфектен!" , "Като нов!" и "Уникат!" са ми любимите 🙂 Тук има доста инфо за основните авто къщи или продавачи, които да избягвате. Ако не разбирате си платете и вземете човек, който е запознат с марката и модела на огледа! Вижте как ще се отнесе продавача със вас. Имам предвид не да се сваляте, а да получите полезна информация. Не се хващайте за всяка дреболия все едно купувате Ролс Ройс. Важните неща за мен са мотора, скоростите, окачването, ръждата, салона и на последно място купето. Не казвам да прилича на Арабски варел, но няколко външни забележки не биха ме уплашили. Задължително след покупката направете обслужване и обстойно преглеждане на ходовата част и спирачките. Вижте колко стар е ДОТ на гумите и как са износени. Не се циганете при сервизирането за да не ревете после! Първите няколко дни след покупката и пускането на пътя следете изкъсо колата. Не си мислете, че след като е обслужена е безсмъртна! Заради някакво тъпо недоглеждане може да утрепате вас или някой около вас.\nS i M 3\nКара:хонда джаз 1.2, 90к.с. 2009 г.\nМоята е китайска сглобка - 1.2 л. - 90 к.с.. Возията е по добра от тази на хондите от 2002 г. , но на мен пак ми е малко твърда. Въпрос на възприятие. Много ми харесва разпределението на вътрешното пространство. Сгъваемите седалки и облегалки на задната страна дават възможност за много варианти за товарене на багаж. Имам я от 2017 г. и в общи линии съм доволен от избора си. Предишната пак беше хонда джаз но от 2002 г. Разликите си ги бива.\nмоля за помощ да изясня следните свои дилеми:\n1.Сега ли е моментът за закупуване на нов автомобил (ест. Хонда Джаз), предвид покачването на цените на нови и употребявани автомобили?\n2.Според вашите наблюдения, тенденцията за близката една година към повишаване или понижаване на цените е?\n3.Какво е професионалното ви мнение за следните два автомобила:\n4.Каква е ценовата разлика за обява на същия тип автомобил от преди година или две?\nНадявам се, че темата е интересна и ще подбуди повече разсъждения и гледни точки, тъй като ситуацията е безаналогова и лично аз съм объркан.\n1. На пазара в Европа има стагнация, поради финансовата криза, а и заради спадналото производство на нови коли. Съответно това води до съкратено реновиране на автопарка и предлагане на коли втора ръка, което покачва цените им. Потвърждават го и наблюденията на 1 мой познат джамбазин.\n2. Трудно е да се прецени, но има голям лаг в подобна ситуация и тя едва ли ще се промени през зимата, особено в редуциране на цените. В дългосрочен план цените на този типоразмер коли ще паднат, заради интереса на европееца към хибридни и електромобили.\n3. Който и да избереш - цената им е релевантна. Този с БГ регистрация ще ти спести Еко такса и други бюрократщини, но зависи от състоянието му и какъв дискаунт ще постигнеш в пазарлъка. Другият пък е с алуминиеви джанти (ако ти е важно), а + 15К км и + 1 год. не са фактор, ако е добре поддържан.\n4. Нямам наблюдения над Джаз модела, но миналата година се разделих с предния ми Акорд 7 / автоматик / фейслифт / 2006-та и в момента средната му пазарна цена е + 1000 лв.\nОпределено първата с Бг регистрацията.\nВтората ми се видя много заносана седялката шьофорската,това става с доста каране.\nТрябва да се огледат и двете на място не си личи а и не се снимат дефектите.\nEdited November 2, 2021 by CARPERA\nв продължение на предходния ми въпрос за закупуване на Джаз 2-ра ген., разходих се до Плевен и разгледах двата екземпляра. И двата си имаха и силните и слабите страни. Като цяло се насочих до по-запазения от долу, с по-малкото ръжди и други видими дефекти по купето и окачването.\nСнимах двата ВИН номера и моля, ако има някой, който може да помогне, да го направи.\nРазбрах, че и двата са от Китай, но на това нямане....\nВиждам че си от Русе а там е сервиза на Маркони,имаш невероятната възможност да се закара там колата да се закачи на софт и прегледа.\nИма и добри екземпляри в Русе.\nEdited December 4, 2021 by CARPERA\nблагодаря за съвета. Ще го използвам. Иска ми се да купя по-големия двигател, а и при предварително разучаване, имам информация, че този Джаз, от Русе, не е особено читав. Има си нещо. Честно да ти призная, не съм го гледал лично...\nОтносно тези в Плевен - по твой съвет се бях насочил към този с БГ регистрация, защото разбрах, че е поддържан от Бултрако и за да спестя някой лев от екотакса, но за съжаление при сравнение състоянието от долу, определено се насочих към новия внос.\nВсъщност това е екземпляра:\nмалко е скъп, но да не съм спал до сега...\nЕдва ли ще успея да я мина през сервиз в Плевен. По-скоро се надявам на мъжката дума на продавача и на късмет. Подготовил съм се с един приятел, който също се занимава с внос на автомобили, но като цяло нещата са относителни...\nЯвно Маркони е Хонда специалист и ще използвам услугите му.\nВ заключение, дано имам късмет, защото избирам колата с търпение, внимание и ентусиазъм.\nЕдин от двата волана е претапициран,мисля на последната която си показал,разгледай повече обяви и ще видиш кой е оригиналния.\nда това е оригиналния вид на волана\nИмаш набит поглед.\nНе се бях сетил да го огледам.\nЧестно да ти призная, направи ми впечатление, че седалката на шофъора е износена, явно колата си е ползвана за градско каране - сядане ставане, маневриране и въртене на волана....\nИмаше и дефект при багажника - заключващия механизъм беше отишъл подяволите. Според мен не беше блъскана, поне там, но с този бял цвят в това мрачно време как може да забележиш разлика в детайлите...\nЩе ви държа информирани какво се случва.\nОпределено ми се налага да правя доста компромиси, но вярвам, че държейки на основите - цялост на купе и окачване, двигател и скоростна кутия, няма да сбъркам.\nА. Д. 64\nКара:Хонда Civic 2006 г. 8 ген ; Хонда Джаз 2003 г\nТрябва ли да е бяла джазката?\nАко не погледни тази https://ihonda.mobile.bg/\nНе правя реклама. От този салон си закупих ЦРВ то и видях джазката в натурал вид. Какато е дошла. Но избора си е само твой\nОграничил съм периметъра си на търсене. В Пловдив и София има няколко добри коли с повечко екстри, но ми е далеко за съботна разходка с жените...\nОтносно цвета... ... случайност.\nКато гледам, и тази от Пловдив е китайка, с тапициран волан е, задните врати са й с ръчно сваляне и вдигане на прозорците, на близки цени са и двете.\nСпорт пакета определено е плюс, обаче.\nЩе видя окончателно колко ще ми свали от цената продавача, което ще бъде най-тежкото перо.\nКара:Джаз 2011-2013, 1.4 i-vtec, MT\nКолега, няма да намериш тази генерация с друг ВИН, освен от Китай 😀...\nОсвен, ако не вземеш Фит с десен волан правен за местния пазар в Япония, или Фит правен в САЩ, по-скоро сглобен там 😉.\nблагодаря ти за инфото. Идея нямах, че са така нещата. Това до някъде ме успокоява.\nНякой има ли идея къде мога да си проверя ВИН номерата поне за това колко реални километри са изминати с въпросните автомобили и дали има нещо фрапантно в историята на автомобила?\nПреди 23 часа, CARPERA написа:\nАз, пък, да ти кажа, мисля, че не са пипани воланите. До колкото виждам са с оригинален ръчен шев, тип "борче"<<<<. Такъв никой тапицер няма да се наеме да прави, освен на естествена кожа и с добавка в цената за сложност. А продавачите търсят евтиното и няма да я платят.\nНо, ако техн.една кола е добре, не се хващайте, че волана е бил поправен.\nПлата на седалките е залепен за дунапрена и са мн.трудни за ремонт. Затова и, може би, на повечето са си с ориг.плат и със забележки.\nВизирах този който няма този шев,и просто искам да го има впредвид колегата.\nТози, освен шев няма и кожа, така си е фабрично гумен.\nВладо, Владо- момче младо.\nНе можеш да знаеш всичко. Бъди полезен в ЦРВ раздела. Като нямаш джаз недей дава съвети. Не си полезен. Приятелски съвет.\nНе нямам джаз ,но търсих и закупих такъв производство 2007 на мой роднина\nСлед това обслужих ,това включва всяка течност и масло както и спирачни апарати.Има тема за част от това.\nТова ме запозна с малка част от модела джаз.\nМисля че можем всички да помогнем с нещо,кото даваме съвети,а не се иронизираме.\nБлагодаря на @kvd74 за корекцията и пояснението.\nEdited December 6, 2021 by CARPERA\nУважаеми колега съформец Владо,\nВие с какво помогнахте на колегите които си търсят Хонда Джаз. С това че публикувахте две снимки на волан и всички да се взират дали е претапициран. Уви за твое нещастие се оказва че волана е гумен. Тука вече "издишаш с компетенцията ти". Това, че си сменил масло на една кола не те прави специалист. Във форума всички имаме поне по една кола от марката Хонда. И споделяме впечаления и мнения от колите си. Има професионални сервизи с хора които работят в тях и знаят какво правят. И да заяждам се и те иронизирам, защото Вие колега не знаете кога да пишете и кога да не! ( Справка тема за Хонда Риджлайн. Може и на този модел да си сменял маслото и да си специалист по модела)\nЗа съжаление няма правило което да разграничи или ограничи некомпетентни мнения.\nБез уважение А.Д.\nблагодаря на всички. Благодаря, че се занимавате и вписвате толкова много скъпа информация.\nДнес 07.12.2021 станах собственик на първата си Хонда.\nБлагодаря на Бранко (Markony), че ми отдели толкова много време по телефона и ми обясни търпеливо толкова много важни детайли без дори да ме познава нито виждал.\nПолучих добри съвети от всички ви.\nБлагодаря отново, остана да почерпя!\nАми, да ти е честита и здрава + в добро състояние, и да е полезна на фемилито, а ти и се радвай и обгрижвай!\nБранко в беда няма да те остави, но и без повод - навести го.\nЗдравейте на всички има нужда от вашата помощ. След като попаднах на клипче на бричка за Хонда джаз много ми допадна колицста и започнах да си търся . Изчетох доста и се запознах със слабите и силните страни на автомобила .\nХаресал съм 2 автомобила единият е по т моят град / Добрич / на газ 1.3 мотор 2003 г в много добро състояние няма никаква ръжда добре обслужван .\nДругият е този\nГоворих с продавача сменени са свещи , накладки , колата е с нови зимни гуми . Това което успях да определя също е че колата не е модела спорт въпреки че изглежда на спорт модела с просто е с някакъв кит .\nЩе съм много благодарен ако отделите от времето си и ми дадете мнение за този автомобил .\nТози който е от Добрич е на цена 4500 лв а както се вижда този от обявата е на 3200 лв . Колата от обявата е внос от Италия .\nКола от Италия и на метан,наистна градски си се запътил да купиш най- големия боклук на пазара.\nНа тази супер икономична кола да сложиш метан ,освен да я спукаш от каране не намирам друг смисъл.\nКола отвън на газ или метан и то от Италия много внимавай.\nБлагодаря много за мнението . От къде да гледам да е колата ? От Германия гледах няколко всички имат ръжда , на няколко места ми казаха че от Италия нямали ръжда .\nSent from my RMX2155 using Tapatalk\nEdited January 3 by kvd74\nНе цитирай предходното мнение. Прочети и правилата на форума.\nКолите се гладат на място,ръжда ок а осран двигател ще ти коства даста.\nШвейцария и тн.Да не е с газ отвън.\nДобра е климатроник мулти волана по големия мотор.\nТрябва да се види на място.\n@Teodosy Само, ако мислиш наистина да дойдеш до Перник за колата, мога да я разгледам.\nНе знам, освен праговете, липовете и кожения волан, какво друго и Спорт пакета? Може би и джантите, които има.\nАми мислих да идвам но се отказах понеже от доста места на които питах за точно тази всички казаха едно и също че не е добър вариант . С и тя е с 80 литра метанови бутилка и след като потърсих се оказа че пълна е 100 кг и няма никакво място в багажника .\nНе цитирайте предходно мнение.\nЗдравей колега Теодоси,\nИмах Джаз, смесно на бензин ми даваше разход 5-6 на 100. Помисли за какво е да си на газ или метан. Аз при този разход не бих инвестирал в скъп инжекцион. Но това е мое мнение. Успех при избора.\nКолкото по-стокова кола си купиш, толкова по-малко проблеми ще имаш. Както много пъти съм казвал, газ се слага само след като покараш месец и теглиш чертата. А аз дори и тогава не си падам по синьото гориво. Но, това си е само мое мнение с които никой не ангажирам. Търси си комплектен автомобил с добра работа на мотора и скоростите. Всички останали дребни забележки се оправят. От значение е има ли гуми, сравнително запазен ли е салона, фаровете и стоповете оригинални ли са, работят ли стъкла, огледала, чистачки и заключването, Има ли два ключа, щора-кора в багажника + ключ, крик и резервна гума. В багажника не трябва да крякат жабчета и да е ръждясало. Огледай луфтовете по предницата и вратите. Чуя я първо на студено и после я изчакай да видиш как работи на топло. Понатисни я отпред и отзад за да пробваш амортисьорите. Имай предвид, че заради скъсан кабел или проблемен модул АБС не винаги работи. Колегите го деактивират директно от таблата за по-лесно 🙂 Чек енджин лампата също лекуват по същият начин, защото не им се разправя с почистването или подмяната на ЕГР клапана. Така, че като дадеш на контакт следи дали ги има или са ги угасили за винаги. Пробвай скоростите как влизат на студено и на топло. Почти винаги ще има лек шум от първичния вал, но това да не те притеснява. Стига да не е натрапчив ще кара още доста. Виж къде отделя съединителя, не че не може да се коригира от продавача, но повечето не го знаят. Мотора трябва да работи ритмично и сравнително тихо. Има една кора от горе му, която понякога вибрира доста гадно. Като я натиснеш и настава тишина. Няма как разбереш, ако не я караш, но по някога тропат амортисьорите. Не са потекли, но си имат едно тропкане, което може да ти скъса нервите. За задните важи същото. Биалетки отпред и тампони на макферсоните също има шанс да се обадят, но това все пак са консумативи. Гледай гумичките на педалите и топката на лоста за скоростите колко са изтрити. Абе, изморената кола си личи от километри. Дет викаше един познат - Ти като си на 90 и перо отзад да си боднеш, на 20 няма да станеш!\nНе е лошо да си направиш разчет на бюджета и да си търсиш кола по джоба. Или иначе казано поне 1000 лв. трябва да имаш на страна след закупуването. От тях 500 са ти само регистрацията и застраховката. Другите 500 - Масло, свеши, филтри и задължително масло във скоростите закупено от дилъра на марката за България!!! Преглед на спирачките и задължително гуми според сезона. Успех и дано сме ти били полезни!\nП.С. За много години и да сте живи и здрави!\nЗдравейте, форумни нинджи! Със съпругата ми сме си наумили покупката на Jazz като втора кола за града. Основният ни автомобил е друга марка, като държа да отбележа, че Хонда не съм карал. Търся да бъде бензин и автомат, за да може и тя спокойно да я кара. Случайно попаднах на тази обява: https://www.mobile.bg/pcgi/mobile.cgi?act=4&adv=11641546509382484\nПродавачът е коректен, изпрати ми и ВИН: JHMGD18905S239175\nКакво може да ми кажете по наличните данни за автомобила? На кое да обърна внимание на място? Така на снимки ми хвана окото и ще я погледна този уикенд, като ако интересът ми остане задължително ще мине и през сервиз.\nEdited January 14 by MrManson\nЗдравей щом е от часно лице ,какво е направил до сега по колата-сменил.\nАко е с CVT автомат кога е сменал последно маслота,задължително с Хонда такова.\nКарай колата да загрее автамта, сменай скоростите от перата на волана,изобщо обърни внимание на автомата че е капризен.\nПо VINможе и сам да видиш хубаво е че е Японска сглобка.\nEdited January 14 by CARPERA\nМерси за коментара! Да, относно производството след като видях, че има вероятно да е от Китай, останах доволен, че си е чистокръвна японка.\nИначе и сега карам автомат, но стандартен такъв. Както споменах никога не съм карал CVT. Какво да очаквам от него? Доколкото разбирам има автоматичен режим и ръчен, при който скоростите се сменят от волана? При автоматичния трябва ли да очаквам да чувствам някаква "смяна" на скорости, или е по-скоро като скутер?\nП.С. Какво означава версията S4SE SPORT? Така излиза според проверката, която направих?\nEdited January 15 by kvd74\nКара:Хонда Акорд 1,6 -89гд, Сузуки Катана GSX750F.СивикD16W3 .D14Z2 и Сивик Хибрид 8\nДо колкото знам има тониране задни стъкла ,15 цолови лети джанти ,прибиране на огледалата, броните и праговете са по различни.\nКара:Jazz 1,4 L13A1 2002\nПреди 23 часа, MrManson написа:\nЕдин съвет от мен, автомата винаги го пробвай когато колата и маслото на автомата загряло! Студена кола няма да си покаже магариите.Това със смяната на скоростите от волана е пълен таш@к,може да го пробваш дали сработва само не очаквай чудеса. Гледам че е подземен гараж ,след като си я карал колата във всички режими, виж как ще потегле под наклон. Като си на D почти не трябва да тръгне на зад като пуснеш спирачката,това като си на изкачване! Например аз имам проблем като са ми подпряни задните гуми и искам да я кача на тротоар, колата буксува и трябва да дам напред и да я засиля малко за да преодолее тротоара.\n1. Всички лапмпи да светят на контакт! Най-вече чека трябва да свети и след секунда две да загасне!\n2.ел. стъклата, фарове в общност всички светлини даже и габарити,чистачки степените,пръскалки, осветление в интериора и багажника\n3. Течности в какво състояние са особенно на автомата! трябва да е чисто и леко розово или червено\n4. Шум в задните главини!\n5. Гуми състояние и ДОТ!\n6. Спирани дискове!\n7. Вода в багажника и в краката на задните седалки,вдигни стелките и барни дали е мокро долу!\n8.Ходова част състояние\nEdited January 15 by popaay\nБлагодаря на отзовалите се! Утре ще я видя и ще споделя повече инфо.\nЗдравейте! Успях да видя колата и да я покарам съответно. Споделям опит като човек неразбирач. Като за кола на 17 години е нормално да има външни забележки, ключ от "добри хора", дернато или търнато. Съпругата я е карала, поне така ми каза. Имала е удар отзад, но не е бил тежък - собственика ми показа снимки - бронята е сменена, тъй като не е намерил кой да отремонтира оригиналната, задната врата също е пребоядисана. Но явно не е направено кадърно, защото на места лакът се лющи. Ръжда успях да видя наченки на едната задна вежда. Никъде не плуват жабки, под и стелки - сухи, багажника и той. Сменени дискове и накладки, масло и филтри, стандартни неща, друго не е казал. Идва моментът, че маслото на скоростите не е сменяно, поне не и от тях. Вътре - запазен салон, лампите по таблото си светят, двигателят работи приятно тихо. Направи ми впечатление, че климатикът, имайки предвид че е студено, тръгна, но не мога да кажа, че духаше студено - по думи на продавача не е допълвал никога с фреон...\nОтносно возията - стори ми се стегната, нямаше лоп и троп. Доста приятно и леко се караше. При четирима възрастни мъже, качихме се на околовръстното и си викам сега да я натисна, кикдаун и... няма никой вдига оборотитеи плавно-плавно увеличава скоростта. Това ли е характерно за CVT кутиите? Аз не съм очаквал да ме залепи за седалката, затова и търся спокойна градка кола. Може би и това, че съм свикнал с другият ни автомобил, който е 200 магарета и знам, че като натисна педала реакцията е мигновена. Но пък нямаше никакъв лаг при натискане на газ, потегляне, или някакви промени в оборотите. Гуми един комплект, зимни Петлас на 2 години. Джанти оригинални лети на Хонда. Един ключ...\nМай е това. Мисля си все пак, че заслужава да се вкара в сервиз за по-обстоен преглед от професионалисти.


Палави имена черпят днес\nБорисов цял ден хвали управлението си във Велинградскотоку-що\nЕто кой е най-богатият германецпреди 10 минути\nГолямата надпревара на социалните мрежипреди 18 минути\nСтойне Манолов: Хора с марка "САЩ 94" влияят лошо на българския футболпреди 25 минути\nТайван разработи първия робот за тестване за Covid-19преди 26 минути\nБългария и еврото: Борисов се надява на европейските милиардипреди 34 минути\nсвети дометий -\n8 КОМЕНТАРА | ВИДЯНА 3591\nАко някой цар или управник бъде признат от своите поданици, сиреч, ако съзнават, че те дължат благополучието си на него, той може да бъде спокоен за своя трон и за своето място. Ако пък не го признаят, ако не му бъдат признателни, той може да пострада в тоя земен живот, ала за добрините си сигурно ще получи награда от праведния Бог. Ако обаче не признаем Христа, ако се отречем от Него, ние вредим само на себе си, защото и Той няма да ни признае пред Своя Отец Небесен. Ако ценим толкова много да бъдем признати от човеците, колко повече трябва да се стараем да ни признае Сам Бог.\nОт друга страна, днешният празник ни подсеща, че всички ние, днешните християни, можем да се наредим в числото на светците. Не всеки от нас може да извършва такива подвизи каквито са вършили апостолите, мъчениците и преподобните Божии угодници. Но всеки от нас може и трябва да изповядва с думи и с дела своята вяра в Христа и да моли светците да ходатайстват за нас пред Бога - да изпълним християнския си дълг към Него и към нуждаещите се от нашата помощ и да наследим вечен живот.\nебати тъпото заглавие\nна специално учулище ли ходите за идиотизъм или ви намират такива по рождение???\nКОЛКО ДА СЪМ ПАЛАВ\nДнес раздават по 50лв на пенциите, за да могат в неделя да си купят свети Доматий и да си направят един хубав салатий. И всичко това благодарение на великия божествен тиквоний.\nТези църковни празници не са току така, въпреки, че това име се среща или срещало в каноните и,, царските имена,, та Бог и църквата напомня,, Не вземай ризата на ближния си,,....!\nПоследната му риза и мъж или жена му,\nРазбра ли съсетке, преди да си отвориш,, мръсната,, уста, помисли ако можеш...!\nКво е това заглавие, как може да сте такива неграмотници!!!\nНе може само за Лилафка\nИ беднотията и да четем...\nДо псевдо журналистката Трачева!Трябва да сте с ментални отклонения и огромен умствен дефицит за да напишете подобно просташко заглавие, каквато ви е и снимката и изражението!


Парцел с проект и Наем на Други индустриални имоти в с. Борика | Явлена\nПарцел с проект и Наем на Други индустриални имоти в с. Борика\nНяма намерени резултати за с. Борика, обл. Смолян, Други индустриални имоти, Индустриални имоти, Парцел с проект, Наем. Моля, разширете критериите на търсенето!


Пострадал при мелето с роми в столицата трепери от ужас, приятелката му разкри голяма грозна подлост на един от биячите! | ВИП.БГ\nНачало / Аларма / Пострадал при мелето с роми в столицата трепери от ужас, приятелката му разкри голяма грозна подлост на един от биячите!\nПоказвах на приятелката ми, че кон с каруца преминава, но всъщност изведнъж се насочи към колата ни.\nНе можех да дам на заден ход с автомобила си и каруцата счупи предницата на колата, след като се заби в нея. Слязох, за да говоря с човека, който управляваше превозното средство, но той ме нападна. Опитах се да го спра и да му покажа какво се е случило, да викнем КАТ и да се разберем. Опитах се да го вразумя, но ромчето ми скочи, започна да ме налага.\nДойдоха още роми, да ме питат защо бия момчето, а аз просто се защитавах.\nТова заяви в ефира на Нова телевизия Цветан Петров – пострадал при мелето с каруца и роми в столицата. В студиото бе и приятелката му Петя Кръстева, която е била с него по време на инцидента. „Момчето с черната тениска започна всичко. Ромите за секунди станаха ужасно много. Звънях няколко пъти в полицията, за да им кажа, че напрежението ескалира. Звънях и в компанията на едно от такситата, чиито водач се включи в боя. От там обаче ми казаха, че нямат регистрирана такава кола, а таксито е фалшиво“, разказа тя.\n„Нямах начин дори да стигна до колата, за да се скрия вътре. Те имаха метални предмети, с които започнаха да ме налагат. Възрастният мъж с бялата риза опита още в началото да ги разтърве. Мисля, че той излезе от магазин, но искаше да ми помогне, защото видя какво става. Още едно момче също опита да ми помогне“, каза Цветан.\n„Всичко се случи много бързо, в рамките на 20 минути“, добави приятелката му. Ромите от своя страна твърдят, че не те са започнали първи мелето, а метални предмети – не е имало. „Ще водим дело. Вчера се чухме с адвокат, днес ще ни каже как трябва да постъпим. Страх ме е. Като ходя по улиците се озъртам непрестанно, не знам какво може да се случи. Имам брат близнак, страх ме е и за него. За цялото ми семейство се притеснявам“, завърши Цветан.


Речено - сторено: Спряха строежа на къмпинг "Юг" - Последни Новини от DNES.BG\nРешението се основава на промени в екозакон\nОбновена: 16 апр 2015 18:44 | 16 апр 2015 18:25, Вера К. Александрова\nРегионалната инспекция по околната среда и водите в Бургас забрани строителните работи на къмпинг „Юг“. В заповедта за принудителната административна мярка експертите се позовават на три разпоредби от Закона за биологичното разнообразие.\nПо-рано министърът на екологията обеща, че ще има решение за спирането на строежа и обясни, че има разпореждане на премиера за това.\nЗаповедта на РИОСВ идва ден след кат остана ясно, че в края на 2013 г. Бургаският административен съд е отменил заповед на Регионалната дирекция за строителен контрол, с която се отнема строителното разрешително на къмпинг „Юг“. Екоактивисти пък алармираха, че на плажа Корал се извършват строителни работи.\nДнешното решение да се спре строежа се основава на настъпили промени в екологичното законодателство, съобщиха от МОСВ. Според тях разрешеното строителство трябва да се извършва след специална процедура, разписана в Закона за биологичното разнообразие. Тя гарантира, че няма опасност за околната среда.\nСтроежът спира докато се проведе процедурата и тя приключи с окончателен акт.\nОт РИОСВ – Бургас припомнят, че обжалването на заповедта за принудителната административна мярка не спира изпълнението й.\nОще по темата: къмпинг ЮгРИОСВКорал\nКаквото и да пишат червените тролове , Борисов е единствения Премиер , който спря незаконните строежи по морето . Всички други особено Станишев и Орешарски ако можеха щяха да застроят и самото море , толкова са алчни .\nсиньо лято преди 5 години\nТова е къмпингът на който като дете прекарвах 14 супер щастливи дни всяко лято с цялото семейство... Беше само палатки и няколко бази бунгала ....\nДа речно-сторено ама ако се писка!Ако се трае лятото щяхме да видим и кой ще спи там!\nНАРОДЕ ВИДЯ ЛИ,ЧЕ КАТО СКАЧАШ ИМА ЕФЕКТ?!КОЛКО ЩЕ ТРАЕШ?!\nК`во биоразнообразие ви гони бе ***? Щом строителството е на по-малко от 100 метра от морето значи е НЕЗАКОННО. Такъв е закона, всичко друго е ала-бала!!!\nСлед една седмица ще се забрави и хората на Тикваров ще си построят каквото са решили. Гарантирано от ГРОБ.\nдемагогия и лъжи! преди 5 години\nСутринта съобщиха по Нова, че строежът не е спрян всъщност. Бизнесменът каза пред камерите, че не е получил официално разпореждане за спиране на строежа. От министерството на екологията потвърдиха, че не са му връчили писмено. Спрял строежа временно, на добра воля, а не заради министерско постановление! СТРОЕЖЪТ НЕ Е СПРЯН, ДОРИ СЕГА!\nБраво бе хора, много се радвам за поетата иницатива и успешно проваления проект на така наречените "бизнесмени"!\nНема по тъпо животно от български "хотелиер". Хем вече никой не се навива да им работи, хем туристите се ориантираха на юг през границите, а той - наливай още бетон, хахах\nФилип преди 5 години\nКато позабравите и на "зелените" и мушнат някой лев.. Ще почне пак... Та през к..а ми е вече за всичко оправяйте се!\nНезаконният строеж е на брата на Сергей Станишев и ако не беше Бат Бойко вече да се е бетонирал целият плаж там.\nЕ, кмета е от ГЕРБ, всички тези простотии се задълбочиха по време на първия мандат на ГЕРБ, издавал разрешителни за строеж на килограм, няма дюни, няма защитени зони....Не, че и другите са стока..Ганьо, вари го, печи го, си остава Ганцо


Спа Хотел Клептуза — Rezervaciq.com\n382 проверени отзива\nСпа Хотел Клептуза се намира на адрес Велинград, ул. Димитър Благоев 46, на 2.8 км. по въздух от паметник на Николай Гяуров в центъра на Велинград. Локализирането е оценено от реални гости като нормално. В рамките на Велинград препоръчваме да разгледате близките езеро Клептуза на 340 м. и балнеолечебен курорт Велинград на 2.6 км. в права линия от Спа Хотел Клептуза. Извън Велинград за обичащите познавателния туризъм предлагаме да видят славееви скали на 6 км., пещера Лепеница на 6.4 км. и площадка Орлово око на 49.7 км. по въздух. Посетителите на rezervaciq.com са предпочели следните близки алтернативи – Хотел Вела Хилс на 310 м., Къща за Гости Радойчеви - Велинград на 2.4 км. и Хотел Роял СПА - Велинград на 2.4 км. по въздух.\nТова място има 1 звезда. Спа Хотел Клептуза може да предложи четири различни типа настаняване – двойна стая със спалня или 2 отделни легла с балкон, делукс суит с балкон, суит с 2 спални (4 възрастни) и делукс апартамент. Степента на почистване и уюта са назовани от пренощували гости като добри. По-добрата почивка е възможно да бъде подпомогната от налична парна баня в обекта и сауна срещу допълнително заплащане. Гостите са свободни да ползват кафебар в обекта, бар и собствен ресторант. Tук можете да се насладите на кафе с добро качество. За удобство Спа Хотел Клептуза дава на разположение на своите клиенти WiFI навсякъде - безплатно. Горепосочената опция е степенувана от пребивавали клиенти като нормална. Спа Хотел Клептуза e на 71.6 км. от Летище Пловдив и на 90.5 км. в права линия от Летище София. Пристигането е възможно след 14:00 часа, а освобождаването се извършва преди 12:00 часа. Пристигащите със собствен автомобил могат да ползват безплатен паркинг на място в обекта - частен, без резервация.\nпарна баня, сауна - платена, чадъри за плаж,\nна 0.31 км от 165 лв\nна 2.73 км от 30 лв\nна 2.77 км от 1,425 лв\nна 2.83 км от 10 лв\nресторант, парна баня, кафене, бар в обекта, тераса/веранда, стаи за непушачи, асансьор в обекта, стаи и услуги за инвалиди, семейни стаи/помещения, пожагорасителни бутилки, противопожарна аларма, безплатен паркинг (частен) на място - без резервация, безплатен безжичен интернет навсякъде, домашни любимци - забранени, възможно паркиране на улицата, сауна - платена, кафе със супер качество, сауна в стаята, чадъри за плаж, авариен шнур - баня,


Пуснаха водата на Стрелча, но не става за пиене - Kardjali.bgvesti.NET\nМоже би Бог иска да те запознае с много фълшиви хора така, че като срещнеш истинския приятел да го познаеш.\nВ град Стрелча започна поетапно пускане на водата към домакинствата.\nПреди два дни в общината беше обявено бедствено положение заради липсата на водоснабдяване.\nПрипомняме, че над 5 млн. лева са необходими на община Стрелча за справяне с последствията от пороите, които причиниха огромни щети във вододайната зона.\nПречиствателната станция също е проблемна заради неработещ утаител и се разчита само на филтри, които обаче не могат да пречистят водата.\nВчера бяха осигурени две водоноски, а общината раздаваше безплатно минерална вода на жителите.\nСкъса се язовирна стена, втори язовир проблемен 11.06.2019\nБедствено положение в Стрелча, градът остана без питейна вода 10.06.2019\nОтново порой и наводнение в Пловдив 10.06.2019\n"Първа степен на опасност" заради нивото на река Дунав 05.06.2019\nЯзовир Тутраканци пред скъсване 05.06.2019\nТри монахини си говорят. Едната казва:\n- Преди около седмица чистих килията на отчето и намерих цяла купчина порно списания! Естествено изхвърлих ги веднага.\n- И аз преди дни, като чистих килията на отчето намерих презервативи!\n- Какво направи с тях?\n- Ами надупчих ги...\nТретата монахиня възкликва:\nБорисов: Локализирано е мястото за Антитерористичен център